 Kwenziwa Umdlangqondo Wokhetho KoBulawayoWASHINGTON DC Amabandla akuhulumende womanyano kanye lamanye amancinyane akhangelelwe ukuthumela abameli bawo kumdlangqondo ozawenziwa yi Bulawayo Agenda koBulawayo ngolwesihlanu lapho abazabuzwa nguzulu ngokhetho oluzayo lokunye okutshiyeneyo.Umnu. Mmeli Dube umqondisi wezembiko kunhlanganiso ye Bulawayo Agenda uthi uzulu uzathola ithuba lokubuzisiza abamele iZanu-PF, amacele womabili eMDC, iZAPU kanye le Mavambo Kusile Dawn party ngokwenzakala elizweni.UMnu. Dube uthi asebevumile ukuza emhlanganweni bagoqela uMnu. Tendai Biti unobhala jikelele webandla we MDC-T elikhokhelwa nguMnu. Morgan Tsvangirai, uNkosikazi Priscilla Mhisihairabwi Mushonga we MDC ekhokhelwa nguMnu. Welshman Ncube leziphathamandla ze ZAPU le Mavambo Kusile Dawn. Ibandla le Zanu PF libikwa lithembise ukuthumela umuntu.Umdlangqondo lo uzaqhubekela phambili endaweni ezitshiyeneyo zelizwe kuze kwenziwe ukhetho lonyaka.Ingxoxo Esiyenze LoMnu. Mmeli Dube 